અમદાવાદ: રાજકોટમાં બારે મેઘ ખાંગા થયા છે. છેલ્લા ર૪ કલાક દરમ્યાન રાજકોટમાં ૧૭ ઇંચ વરસાદ ખાબકતાં જનજીવન અસ્તવ્યસ્ત બની ગયું છે. અનેક નીચાણવાળા વિસ્તારો જળબંબાકાર બની ગયા છે. અવિરત પડી રહેલા વરસાદના પગલે વહીવટીતંત્રને એલર્ટ કરી દેવામાં આવ્યું છે. રાજકોટ નજીકના ટંકારા, જો‌િડયા, ધ્રોલ અને ચોટીલામાં પણ અતિભારે વરસાદના કારણે ભારે હાલાકી સર્જાઇ છે. ભારે વરસાદના કારણે પ્રવર્તી રહેલી પરિસ્થિતિને પહોંચી વળવા સમગ્ર તંત્રને સાબદું કરી સાવચેતીનાં તમામ પગલાં ભરવામાં આવી રહ્યાં છે.